b"\n_START_ARTICLE_\nSuat Atal\xc4\xb1k\n_START_SECTION_\nBiografia i resultats destacats en competici\xc3\xb3\n_START_PARAGRAPH_\nVa estudiar al Liceu Galatasaray i estudi\xc3\xa0 psicologia a la Universitat Bo\xc4\x9fazi\xc3\xa7i._NEWLINE_Nascut a Turquia el 1964, represent\xc3\xa0 el pa\xc3\xads al Campionat del m\xc3\xb3n j\xc3\xbanior de 1983, i en fou el primer tauler en diverses olimp\xc3\xadades d'escacs. Els anys 1987 i 1988 fou Campi\xc3\xb3 de Turquia. El 1995 va guanyar la darrera edici\xc3\xb3 del Congr\xc3\xa9s d'estiu de Hastings. El 1999 fou primer al torneig d'Alushta._NEWLINE_A despit dels seus \xc3\xa8xits amb Turquia i del fet que residia a Istanbul, algunes disputes amb els organitzadors d'escacs turcs el varen dur a fixar la seva resid\xc3\xa8ncia a B\xc3\xb2snia i Hercegovina, el pa\xc3\xads dels seus avantpassats._NEWLINE_A l'olimp\xc3\xadada d'escacs de 2000 a Istanbul, Atalik hi va voler jugar representant B\xc3\xb2snia i Hercegovina en comptes de Turquia, i com a resultat, els organitzadors de l'olimp\xc3\xadada li van impedir jugar. Despr\xc3\xa9s de l'elecci\xc3\xb3 d'un nou staff a la federaci\xc3\xb3 turca, va retornar a l'equip nacional turc, el 2004._NEWLINE_El 2003, fou primer al torneig de Mar del Plata. El 2007 empat\xc3\xa0 al primer lloc amb  Michael Roiz al torneig Gorenje de Valjevo._NEWLINE_L'11 de novembre de 2005 es va casar amb la GM femenina russa de 22 anys Ekaterina Polovnikova. L'ex aspirant al campionat del m\xc3\xb3n Nigel Short, particip\xc3\xa0 en la cerim\xc3\xb2nia com a testimoni del nuvi._NEWLINE_El 2006, Atal\xc4\xb1k va guanyar el 3r Campionat del Mediterrani a Antalya, Turquia. El 2007 es proclam\xc3\xa0 campi\xc3\xb3 de Turquia per tercer cop en la seva carrera, vint anys despr\xc3\xa9s de la primera vegada."